**סופיה אן בוש** (באנגלית: **Sophia Anne Bush**; נולדה ב-8 ביולי 1982) היא שחקנית טלוויזיה וקולנוע, במאית טלוויזיה, מפיקת קולנוע ואקטיביסטית אמריקאית. היא כיכבה בסדרת הטלוויזיה של The CW, "מגרש ביתי", בתפקיד ברוק דייוויס, בשנים 2003–2012. ידועה גם בשל תפקידיה בסרטים "ג'ון טאקר מה זה גמור" ו"הטרמפיסט". בשנים 2014–2017 כיכבה בסדרת הדרמה המשטרתית של רשת NBC "שיקגו PD" בתפקיד הבלשית ארין לינדסי.

ביוגרפיה
--------

בוש נולדה בפסדינה, קליפורניה, בתם היחידה של מורין וצ'ארלס ויליאם בוש. אמה מנהלת סטודיו לצילום, ואביה הוא צלם פרסום ויופי. בית הספר התיכון שבו למדה היה לבנות בלבד, ובוש סיימה אותו בשנת 2000, בגיל 18. בזמן לימודיה בבית הספר הייתה חברה בנבחרת הכדורעף הבית ספרית. בנוסף, בוש לקחה חלק בהצגות בית ספר ובתוכנית אומניות הבמה, וציינה שזה היה ציון הדרך בו החליטה להיות שחקנית. בגיל 17, בשנת 2000 השתתפה ואף זכתה בתחרות יופי מטעם "מצעד הוורדים" (מכונה גם טורניר מצעד הוורדים), מצעד הנערך מדי שנה בראש השנה האזרחית באזור מחוז לוס אנג'לס.

למדה באוניברסיטת דרום קליפורניה כשלוש שנים, עד שבחרה לפרוש כדי להתחיל את קריירת המשחק שלה.

קריירה
------

בוש עשתה את ההופעה הקולנועית הראשונה שלה בשנת 2002 בסרט הקולנוע "יחצ"ן המסיבות" לצד ראיין ריינולדס. לאחר מכן היא הופיעה במספר תוכניות טלוויזיה, כגון "ניפ/טאק", "סברינה המכשפה הצעירה", והסרט של HBO, "נקודת מוצא." בשנת 2003, לוהקה בוש כקייט ברוסטר בסרט "שליחות קטלנית 3: עלייתן של המכונות", אך הוחלפה על ידי השחקנית קלייר דיינס לאחר שבוע של צילומים. ג'ונתן מוסטו, במאי הסרט, הצהיר שהחליף אותה מכיוון שהוא הרגיש שהיא צעירה מדי לתפקיד, אבל שיבח את כשרונה כשחקנית.

בשנת 2003, בוש קיבלה את תפקידה של ברוק דייוויס בסדרת הטלוויזיה של the WB, "מגרש ביתי". לאורך כל הסדרה, דמותה התפתחה מנערה בעייתית לחברה נאמנה. אחרי שבוש זכתה לתהילה, היא הפכה לדוברת של מותגים בעלי פרופיל גבוה. היא הוצגה על השער של כמה מהמגזינים המרכזיים בעולם כגון אנטרטיינמנט ויקלי, מקסים, Glamour ו־InStyle. היא ביימה שלושה פרקים של הסדרה, כולל הפרק הלפני אחרון של העונה התשיעית והאחרונה.

ביולי 2006, בוש השתתפה בסרט הקומדיה של פוקס המאה ה-20, "ג'ון טאקר מה זה גמור", שבויים על ידי בטי תומאס, וכיכבה בו לצד בריטני סנואו וג'סי מטקאלף. הסרט היה הצלחה מסחרית, וגרף יותר מ־60 מיליון דולר ברחבי העולם. באותה השנה כיכבה במותחן המדע הבדיוני "להישאר בחיים" לצד ג'ון פוסטר, פרנקי מוניז ואדם גולדברג, גם הסרט הזה זכה להצלחה. היא כיכבה בשנת 2007 במהדורה מחודשת של סרט האימה הקלאסי, "הטרמפיסט", לצד שון בין. בשנת 2008, בוש כיכבה לצד קווין זגרס ווינסנט ד'אונופריו בסרט העצמאי, "The Narrows".

לאחר שלוש שנים, בפברואר 2011, הופיעה בסרט הקומדיה הרומנטית "מסלול לאהבה". בפברואר 2012, דווח כי בוש הצטרפה לצוות השחקנית של קומדיית המצבים של רשת CBS, "שותפים". לאחר שעלתה לאוויר ב-24 בספטמבר 2012, הסדרה שודרה לעונה אחת עד חודש נובמבר, בו הוכרז שהסדרה בוטלה לאחר שישה פרקים. שבעת הפרקים הנותרים בסדרה נותרו לא משודרים בארצות הברית, אם כי הם שודרו מאוחר יותר על ידי חברות תוכן בינלאומיות שונות. באותה השנה, בוש כיכבה בוידאו קליפ של ההרכב המוזיקלי, Passion Pit.

בשנת 2014 הצטרפה לצוות השחקנים הראשי של "שיקגו PD" - סדרת הספין אוף לסדרת הדרמה "שיקגו FIRE" של רשת NBC, שם היא מגלמת את ארין לינדסי. בשנת 2017 עזבה את הסדרה.

בשנת 2015 לקחה חלק בהפקת הסרט הקצר-תיעודי "The Thousand Year Journey" שביים קני לאובכר. בשנת 2018 הפיקה את הסרט התיעודי "A Girl Named C".

בשנת 2018 דיבבה בוש את ווייד בסרט "משפחת סופר-על 2", סרט ההמשך ל"משפחת סופר-על" משנת 2004.

בשנת 2020 השתתפה בוש בעונה הראשונה של הסדרה של הולו, באהבה, ויקטור.

חיים אישיים
-----------

בוש התארסה במאי 2004 לשחקן צ'אד מייקל מאריי, ששיחק לצידה במגרש ביתי. הם נישאו ב-16 באפריל 2005, בסנטה מוניקה, קליפורניה. לאחר חמישה חודשי נישואין, בוש ומורי הכריזו על פרידתם בספטמבר 2005. בפברואר 2006 הגישה בוש מסמכים לביטול הנישואין, בהסתמך על הונאה; העתירה של בוש נדחתה, והיא ומאריי קיבלו במקום זאת אישור להתגרש בדצמבר 2006.

בשנים 2008–2009 ניהלה בוש מערכת יחסים עם ג'יימס לאפרטי, אשר שיחק לצידה בסדרה "מגרש ביתי". בוש גם ניהלה מערכת יחסים ארוכה עם השחקן אוסטין ניקולס, ואישרה בשנת 2010 כי השניים מנהלים מערכת יחסים לסירוגין כבר ארבע שנים. השניים נפרדו בשנת 2012. בוש החלה מערכת יחסים עם דן פרדינבורג, מנהל תוכניות בחברת גוגל בתחילת שנת 2013. הם נפרדו לאחר שנה, בפברואר 2014, וציינו שהפרידה נגרמה בשל הקושי לנהל מערכת יחסים בטווח ארוך. פרדינבורג נהרג בזמן רעידת האדמה בנפאל ב-2015 בזמן ששהה במחנה הבסיס שעל הר האוורסט. בוש ופרדינבורג נשארו חברים לאחר הפרידה, והיא ציינה כי מותו השפיע עליה באופן משמעותי.

בשנים 2014–2016 יצאה בוש עם השחקן ג׳סי לי סופר, שכיכב לצידה בסדרה "שיקגו PD".

במאי 2020 בוש החלה מערכת יחסים עם איש העסקים האמריקאי גרנט הג'ס, ב-10 באוגוסט 2021 הזוג התארס באגם קומו שבאיטליה.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2002 | יחצ"ן המסיבות | סאלי |  |
| 2003 | *Learning Curves* | בת' |  |
| 2005 | סופרקרוס | זואי לאנג |  |
| 2006 | להישאר בחיים | אוקטובר בנטום |  |
| ג'ון טאקר מה זה גמור | בת' מקיינטייר |  |
| 2007 | הטרמפיסט | גרייס אנדרוס |  |
| 2008 | *The Narrows* | קתי פופוביץ |  |
| 2009 | שולחן לשלושה | מרי קינקיד |  |
| 2011 | מסלול לאהבה | קלואי |  |
| 2017 | מרשל | ג'ן |  |
| 2018 | חטופות | הבלשית ברוק בייקר |  |
| משפחת סופר-על 2 | קארן / ווייד | דיבוב |
| *A Girl Named C* | 

---

 | מפיקה |
| 2021 | *Hard Luck Love Song* | קרלה |  |
| *False Positive* | קורגאן |  |
| 2024 | *Junction* | אליסון |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2002 | נקודת מוצא | קארי אור | סרט טלוויזיה של HBO |
| 2003 | סברינה המכשפה הצעירה | פיית' מקנזי | פרק: "Romance Looming" |
| ניפ/טאק | רידלי לאנג | 3 פרקים |
| 2012-2003 | מגרש ביתי | ברוק דייוויס | תפקיד ראשי; (9 עונות); 187 פרקים
בימוי 3 פרקים |
| 2009, 2011 | פיניאס ופרב | שרה | דיבוב; 2 פרקים |
| 2013-2012 | שותפים | אלי לנדאו | תפקיד ראשי; 13 פרקים |
| 2013–2017 | שיקגו FIRE | ארין לינדסי | 11 פרקים |
| 2014 | מכסחי המיתוסים | עצמה / הנסיכה ליאה | פרק: "Star Wars: Revenge of the Myth" |
| 2014–2016 | חוק וסדר: מדור מיוחד | ארין לינדסי | 4 פרקים |
| 2014–2017 | שיקגו PD | תפקיד ראשי; (עונות 4-1); 84 פרקים |
| 2015 | בוטן וחמוצניק | דמויות שונות | דיבוב; פרק: "Greg/Gramma Jail" |
| 2015–2017 | שיקגו MED | ארין לינדסי | 6 פרקים |
| 2017 | שיקגו JUSTICE | פרק: "Tycoon" |
| 2018 | אלכס בע"מ | ונסה סטנהופ | פרק: "The Cop Car" |
| 2019 | ג'יין הבתולה | ג'וליה | פרק: "Chapter Ninety-Three" |
| איזי | אלכסנדריה | פרק: "Spontaneous Combustion" |
| היסטוריה שתויה | בוני ריינס | פרק: "Whistleblowers" |
| 2020 | החיים עצמם | ליזי | פרק: "Light and Shadows" |
| 2021-2020 | באהבה, ויקטור | ורוניקה | תפקיד חוזר; 7 פרקים |
| 2022 | *Good Sam* | ד"ר סמנתה "סאם" גריפית' | תפקיד ראשי
גם מפיקה |

פרסים
-----

| שנה | טקס | קטגוריה | עבודה | תוצאה |
| --- | --- | --- | --- | --- |
| 2005 | פרסי בחירת הנוער | שחקנית בסדרת דרמה | מגרש ביתי | **מועמדות** |
| 2006 | פרסי בחירת הנוער | **מועמדות** |
| 2007 | פרסי בחירת הנוער | ג'ון טאקר מה זה גמור | **זכייה** |
| שחקנית בסרט אימה/מותחן | הטרמפיסט | **זכייה** |
| פריצת השנה - שחקנית | ג'ון טאקר מה זה גמור | **זכייה** |
| Vail Film Festival | כוכבת עולה | עצמה | **זכייה** |
| 2008 | פרסי בחירת הנוער | שחקנית בסדרת דרמה | מגרש ביתי | **מועמדות** |
| 2010 | פרסי בחירת הנוער | **מועמדות** |
| 2011 | פרסי Do Something | פרס האקטיביסט בטוויטר | עצמה | **זכייה** |
| 2017 | פרס בחירת הקהל | שחקנית בסדרת דרמה | שוטרי שיקגו | **מועמדות** |
| 2018 | פרס עושה השינוי על שם נלסון מנדלה | סופיה בוש | **זכייה** |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **סופיה בוש** |

* 
* סופיה בוש, ברשת החברתית אקס (טוויטר)

* סופיה בוש, ברשת החברתית אינסטגרם

* סופיה בוש, במסד הנתונים הקולנועיים IMDb (באנגלית)

* סופיה בוש, באתר AllMovie (באנגלית)

* סופיה בוש, באתר Rotten Tomatoes (באנגלית)

* סופיה בוש, במסד הנתונים הקולנועיים KinoPoisk (ברוסית)

הערות שוליים
------------

1. ↑  קלייר דיינס בפעולה, באתר CBS, ‏1 ביולי, 2003 (באנגלית)
2. ↑  אופיר ארצי‏, משטרה טיפשה, נעורים גאים והכישרון הגדול של אקוופינה: סקירת סדרות חדשות, באתר וואלה!‏, 28 ביוני 2020
3. ↑  שני ביטון, נתפסו על חם: עשרת הסלבס שבגדו בבני הזוג שלהם, באתר פרוגי, ‏24 ביוני, 2015
4. ↑  אתר למנויים בלבד בכיר בגוגל נהרג באסון בנפאל, באתר TheMarker‏, 26 באפריל 2015
5. ↑  Sophia Bush gets engaged in Italy: 'My heart. It bursts', TODAY.com (באנגלית)

| פרס בחירת הנוער לבחירת סרט – שחקנית קומדיה |
| --- |
| 

|  |
| --- |
| שרה מישל גלר (2002) ‏•‏‏ קווין לטיפה (2003) ‏•‏‏ לינדזי לוהן (2004) ‏•‏‏ סנדרה בולוק (2005) ‏•‏‏ רייצ'ל מקאדמס (2006) ‏•‏‏ סופיה בוש (2007) ‏•‏‏ אלן פייג' (2008) ‏•‏‏ אן האת'וויי (2009) ‏•‏‏ טינה פיי (2010) ‏•‏‏ קמרון דיאז (2011) ‏•‏‏ אמה סטון (2012) ‏•‏‏ רבל וילסון (2013) ‏•‏‏ אמה רוברטס (2014) ‏•‏‏ אנה קנדריק (2015) ‏•‏‏ קלואי גרייס מורץ (2016) ‏•‏‏ אלן דג'נרס (2017) ‏•‏‏ אנה קנדריק (2018) ‏•‏‏ לורה מרנו (2019) |

 |

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 15009582
* BNE: XX4433812
* BnF: cb15660910x (data)
* GND: 1013972821
* ISNI: 0000 0000 4084 0769
* LCCN: n2007001776
* NKC: xx0175571
* NTA: 392061791
* VIAF: 34782014
* WorldCat: lccn-n2007001776

 |